— Ініцыятыва стварэння гэтага архіва паўстала з боку нашых польскіх сяброў. Мэта архіва — паціху-патроху сабраць усё, што застаецца па-за нацыянальным архівам. Многія аўдыявізуальныя матэрыялы ў Беларусі ствараліся і ствараюцца людзьмі, незаангажаванымі ні ў якіх дзяржаўных сродках масавай інфармацыі альбо ў СМІ ўвогуле. Нам часта сустракаліся вельмі цікавыя рэчы, якія неслі і нясуць адбітак часу. З цягам часу любы архіўны матэрыял робіцца ўсё больш карысным і каштоўным. Мы пачалі такі архіў паступова збіраць, і, у рэшце рэшт, назбіралі.